Ishockey-EM 1921

Ishockey-EM 1921 var det sjette europamesterskapet i ishockey for landslag som ble arrangert av Det internasjonale ishockeyforbundet (LIHG) og det første som ble arrangert etter første verdenskrig. Kun to lag deltok, Sverige og Tsjekkoslovakia. De møttes i en kamp i Stockholm den 18. februar.

Bakgrunn
I forbindelse med ishockeyturneringen under Sommer-OL i 1920 avholdt Det internasjonale ishockeyforbundet (Ligue International de Hockey sur Glace, LIHG) sitt åttende årskongress den 26. april 1920. På kongressen ble det vedtatt å arrangere et verdens- og europamesterskap i det påfølgende år med Tsjekkoslovakia som vertsnasjon. Dette var en erstatning for EM-turneringen som skulle ha blitt arrangert i Böhmen i 1915 men som hadde blitt avlyst på grunn av første verdenskrig. Dette ble endret da været i Praha viste seg for å være upålitelig hvilket fikk de tsjekkoslovakiske vertene til å be Sverige om å overta vertsskapet, noe de aksepterte. Sverige hadde gjort sin internasjonale debut ved OL 1920, hvor de hadde kjempet mot Canada i gullmedaljerunden og senere tapte bronsemedaljekampen til Tsjekkoslovakia.

Innledningsvis ble turneringen organisert som et verdensmesterskap ettersom at alle deltakerne i OL-turneringen hadde blitt invitert, altså USA, Canada, Tsjekkoslovakia, Frankrike, Belgia og Sveits. Canada så vel som USA lovet å sende lag, men det endte med at kun var Sverige og Tsjekkoslovakia som stilte opp.

Tsjekkoslovakia, som arvtakeren til Böhmens landslag, var i årene innen første verdenskrig en av ishockeystormaktene og en av grunnleggerne av LIHG i 1908. Det tsjekkoslovakiske laget kom uforberedt da den milde vinteren i Praha hadde gjort det vanskelig å forberede seg tilstrekkelig for turneringen.

Arenaer

Deltakernasjoner
Alle syv deltakernasjoner ved OL-turneringen året før hadde blitt invitert, men kun Sverige og Tsjekkoslovakia stilte opp.

Turneringsformat
Ved LIHGs årskongress i 1920 besluttet LIHG seg for en større revisjon av ishockeyreglene. De canadiske reglene, hvor hvert skulle bestå av seks spillere med to innbyttere, ble vedtatt uten endring. Roveren ble dermed avskaffet. Spilletiden ble fastslått til å være tre perioder av 20 minutter for verdensmesterskap, og to perioder av 20 minutter for andre kamper. Ved uavgjort etter ordinær tid ble det spilt to perioder av 5 minutters overtidsspill inntil det forelå en avgjørelse.

Lagoppsett

Resultat  
Sluttresultatet i kampen er omstridt. Det svenske ishockeyforbundet mente at kampen endte 7−4 mens Tsjekkoslovakia hevdet at kampen endte 6−4. IIHF anså opprinnelig 6−4 som offisielt resultat, men dette ble senere endret.

Sluttresultater 

Turneringens sluttplassering:

Referanser

Kilder
Gut, Karel og Jaroslav Prchal: 100 let českého hokeje. AS press 2008.
Gut, Karel og Gustav Vlk: Světový hokej. Olympia 1990.
Jenšík, Miloslav: Kronika českého hokeje. Olympia 2001.
Podnieks, Andrew og Nordmark, Birger (red.), IIHF Media Guide & Record Book 2013. Fenn/McClelland & Stewart, Toronto, Otario 2012.
Vlk, Gustav og Karel Gut: Zlatá kniha ledního hokeje. Olympia 1978.

Eksterne lenker
  Ishockey-EM 1921 på Passionhockey.com
  Archiv Výsledků Ledního Hokeje
  SFRP's Hockey Archive 

Ishockey-EM
Ishockeyturneringer i Sverige
Internasjonale mesterskap i Sverige
Sport i Stockholm
Internasjonale mesterskap i 1921
1921 i Sverige
Ishockey i 1921